Előterjesztés Zalakaros Város Önkormányzata Képviselőtestülete 2023. április 27-én tartandó ülésére

Napirend címe: Beszámoló a zalakarosi tagságú társulások munkájáról
Előterjesztést készítette: Torma László aljegyző
Tisztelt Képviselőtestület!
Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) IV. fejezete tartalmazza a helyi önkormányzatok társulásaira vonatkozó szabályokat.

Az Mötv. 93. § 14. pontja alapján a társulási megállapodásnak tartalmaznia kell „a társulás működéséről évente legalább egy alkalommal történő beszámolás kötelezettségét”. 
Zalakaros Város 2022. évben az alábbi önkormányzati társulásoknak volt tagja:

· Zalakaros Kistérség Többcélú Társulása 

· ZALAISPA Hulladékgazdálkodási Társulás - a Nyugat- Balaton és Zala folyó Medence Nagytérség Települési Szilárdhulladékai Kezelésének Korszerű Megoldására 2008-ban létrehozott társulás
· Dél-Zala Hulladékgazdálkodási Társulás

A Zalakaros Kistérség Többcélú Társulása 2022. évi tevékenységéről szóló beszámoló az előterjesztés mellékletét képezi.

A ZALAISPA Regionális Hulladékgazdálkodási és Környezetvédelmi Zrt. Felügyelő Bizottságának tagja Zalakaros város delegáltja. A ZALAISPA Zrt. egyszemélyes tulajdonosa a Nyugat-Balaton és Zala völgye Településeinek Szilárd Hulladékainak Korszerű Kezelésére létrehozott Önkormányzati Társulás
(ZALASIPA Hulladékgazdálkodási Társulás).

A ZALAISPA Regionális Hulladékgazdálkodási és Környezetvédelmi Zrt. 2017. 10. 31.-éig végezte közszolgáltatói feladatait Zalakaroson, majd jogszabályi és Önkormányzati döntésnek megfelelően új közszolgáltató végzi ezen határnap után a hulladék szállítási feladatot településünkön.

A felügyelő bizottsági tagság alapvetően arra korlátozódik, hogy mint a Nyugat-Balaton és Zala völgye Településeinek Szilárd Hulladékainak Korszerű Kezelésére létrehozott Önkormányzati Társulás tagjai, köztük Zalakaros tulajdonos, érdeket szem előtt tartva végezze tevékenységét.

A Dél-Zala Hulladékgazdálkodási Társulás 2022. évi tevékenységéről szóló beszámoló az előterjesztés mellékletét képezi.

Az előterjesztés javasolja az alábbi határozati javaslat elfogadását.
Határozati javaslat: 
Zalakaros Város Önkormányzat Képviselőtestülete a zalakarosi tagságú önkormányzati társulások munkájáról szóló beszámolót az előterjesztés és melléklete szerinti tartalommal elfogadja.
Határidő: azonnal

Felelős:    Novák Ferenc polgármester

Operatív ügyintézést nem igényel.
Zalakaros, 2023. április 13.                                                                              

           Novák Ferenc 

                                                                                                                                polgármester
Pénzügyi és Igazgatási Bizottság határozata:

A bizottság javasolja a képviselőtestület számára Beszámoló a zalakarosi tagságú társulások munkájáról napirend kapcsán az előterjesztés szerinti határozati javaslat elfogadását.

